Ucraina ar putea exporta 16 milioane de tone de grâu în acest an comercial, fiind cu un milion mai mult decât estimase, în luna februarie, Departamentul pentru Agricultură a SUA. Cantitățile cele mai mari de grâu ajung în țările în curs de dezvoltare, iar restul se îndreaptă către statele dezvoltate, printre care și cele din UE.
Ucraina este al cincilea cel mai mare exportator de grâu după Rusia, care ar urma să livreze în jur de 51 de milioane de tone, apoi urmează UE cu 36,5 milioane de tone, Canada cu 24 de milioane de tone și Australia cu 23,5 milioane de tone, conform Economica.
USDA arată că UE este cel mai mare importator, cu 13 milioane de tone, urmată de Indonezia cu 11,5 milioane de tone și China cu 11 milioane de tone. Astfel, UE dedvine cel mai mare importator de grâu din lume, pentru prima oară în ultimii ani.
Cât despre România, țara noastră este al patrulea cel mai mare importator din Europa, după Estonia cu 3,8 milioane de tone, Italia cu 828.600 de tone, și Grecia cu 456.600 de tone. Dar, România este și al doilea cel mai mare exportator, cu 4,9 milioane de tone, după Franța, cu 5,7 milioane de tone, scrie Economica.